Шығыс Қазақстанда 81 мектеп әлі көмір жағып отыр
DATE: 22:23, 22 Тамыз 2023 | GMT +5
TITLE: Шығыс Қазақстанда 81 мектеп әлі көмір жағып отыр
URL: https://kaz.inform.kz/news/shygys-kazakstanda-81-mektep-ali-komir-zhagyp-otyr_a4104185/
META: DATE: 22:23, 22 Тамыз 2023 | GMT +5
TOTAL WORDS: 109
AUTHOR(S):
TEXT: Бұл туралы ШҚО білім басқармасының басшысы Иннеса Чернышева баспасөз мәслихатында айтып берді. «Қазіргі уақытта білім ордалары жылыту маусымына әзірлік үстінде. Облыстағы 343 мектептің 81-і көмірмен жылытылады. Олар үшін 30 мың тонна көмір сатып алынды. Бүгінде 24 мың тоннасы жеткізілген. Қалған көмір 31 тамызға дейін толықтай жеткізіледі деп жоспарлануда», - дейді ол. Басқарма басшысының айтуынша, өңір бойынша барлық мектеп бейнебақылау камераларымен жабдықталған. «Жаңа оқу жылынан бастап 99 елді мекенде 4208 баланы күн сайын 128 автобус тасымалдады. Оның 11-і биыл сатып алынған. Шығыс Қазақстандағы ерекше білімді қажет ететін 10 896 баланың 8 556-сы мектеп оқушылары. Оларға коррекциялық қолдау көрсету үшін 24 арнайы білім беру ұйымы жұмыс істейді», - дейді Иннеса Чернышева
